ICT Movement 08/04/61
@ ถือเป็นเรื่องราวดีๆ เมื่อ สำนักงาน กสทช. ตัดสิทธิ์ แจสโมบาย ไม่ให้เข้าร่วมประมูลคลื่นความถี่โทรคมนาคมครั้งใหม่ เพราะหากไม่แบล็กลิสต์ มีสิทธิ์โดน ยี้ พี่เพื่อนเลิกคบ,@ ย้อนรอยกลับไปช่วงปลายปี 2558 แจสโมบาย ผู้ชนะการประมูลคลื่นความถี่ 900 เมกะเฮิรตซ์ ในราคา 75,654 ล้านบาท ไม่สามารถหาเงินมาชำระค่าประมูลได้ ทำให้ เอไอเอส ต้องรับช่วงแทน ขณะที่ แจส ถูกริบเงินค้ำประกัน 600 ล้านบาท และชำระค่าเสียหายอีกประมาณ 200 ล้านบาท ถือว่าเล็กน้อยเมื่อเทียบกับราคาหุ้น จัสมิน ที่ปรับขึ้นไปฉิวๆ รับข่าวการเป็นโอเปอเรเตอร์รายใหม่,@ ฐากร ตัณฑสิทธิ์ เลขาธิการ กสทช. บอกว่า เงินที่ได้จาก แจสโมบาย ถือว่าไม่คุ้มเสีย นอกจากนั้นกรณีดังกล่าวยังอยู่ในขั้นตอนการตรวจสอบของ ก.ล.ต. และหากยังอนุญาตให้ แจสโมบาย เข้าร่วมประมูลอีก ผู้ประกอบการรายอื่นๆ จะไม่มั่นใจ เกรงว่าถ้าเข้ามา เคาะราคาไปเรื่อยๆ แต่สุดท้ายไม่ยอมชำระเงินอีก เมื่อคิดอย่างถี่ถ้วน จึงขอเชิญให้ไปเล่นที่อื่นเจ้าค่ะ,@ จากญี่ปุ่นมาสู่ไทย ไลน์ เปิดเผย สติกเกอร์ชื่อเล่น ยอดฮิต สามารถทำสถิติขึ้นสู่ Top 150 ยอดนิยม โดย 5 ชื่อสุดฮิตประจำเดือน มี.ค. เรียงตามลำดับ ได้แก่แอน เมย์ แนน โบว์ และ พลอย,@ แกร็บ ซื้อ อู-เบอร์ ในเอเชียตะวันออกเฉียงใต้ไปแล้ว แต่ลูกค้าไม่ต้องกลัวว่าจะไม่มีการแข่งขัน เพราะ LINE TAXI หน้าใหม่ขาใหญ่มาแล้ว เรียก LINE TAXI บน LINE MAN วันนี้รับโค้ดส่วนลดพิเศษ 120 บาทถึง 10 เม.ย. สำหรับผู้ใช้ใหม่ พิมพ์โค้ด ลด120 ลดทันที 120 บาท/ใช้ได้ 1 ครั้ง สำหรับผู้ใช้เดิม พิมพ์โค้ด ลด60 ลดทันที 60 บาท/ใช้ได้ 2 ครั้ง,@ รู้ใจดอทคอม เปิดตัวเว็บไซต์คุ้มค่า MrKumKa.com เว็บไซต์เปรียบเทียบราคาและค่าเบี้ยประกันภัยรถยนต์ออนไลน์ พร้อมเปิดใช้งานได้แล้ววันนี้,@ ,www.hotelsthailand.com,   จัดโปรโมชั่นรับปิดเทอม Hua Hin I Miss You ดูรายละเอียดเพิ่มเติมได้ที่ ,http://www.hotelsthailand.com/promotion/hua-hin-i-miss-you.html,  ตั้งแต่วันนี้-31 พ.ค. ,@ กสทช. เปิดเผยตัวเลขผู้ใช้โทรศัพท์มือถือปี 2560 ที่ผ่านมา มีผู้ใช้งานรวม 121.53 ล้านเลขหมาย มีการใช้งานอินเตอร์เน็ตผ่านมือถือโตก้าวกระโดดสูงถึง 3,294,325,000 กิกะไบต์ หรือ 3 ล้านเทราไบต์ เพิ่มมากกว่า 6 เท่าจากปี 2557,@ ถ้าไม่ใช่ นายแพทย์ปราเสริฐ ปราสาททองโอสถ ใครเล่าจะทำได้ หลังจากดึง สุรินทร์ กฤตยาพงศ์พันธุ์ จาก ช่อง 3 ให้มานั่งตำแหน่ง กรรมการผู้อำนวยการใหญ่ พีพีทีวี สำเร็จ ล่าสุด พลากร สมสุวรรณ อดีตบอส ช่อง 7 ยังยอมเหาะข้ามถนนวิภาวดี มาเสริมตำแหน่งรองกรรมการผู้อำนวยการใหญ่ให้อีกแรง ตามประสารวยเลือกได้,@ มาเมืองไทยบ่อย แต่ไม่ค่อยได้เจอะเจอ แต่มาคราวนี้ ซิคเว่ เบรกเก้ ซีอีโอ เทเลนอร์ ยอมเจียดเวลาให้นักข่าวได้พบปะ เพราะอยากให้ช่วยผลัก ช่วยดันการประมูลใหม่หรือไม่ก็สัญญาเช่าใช้คลื่น 2300 เมกะเฮิรตซ์กับ ทีโอที ให้สำเร็จสักที รอนานมีเคือง,@ ควักกระเป๋าเซ็นสัญญา พี่หมื่นโป๊ป เป็นพรีเซ็นเตอร์คนล่าสุดเรียบร้อย ปพนธ์ รัตนชัยกานนท์ แห่ง ทรูคอร์ป จัดแจงนัดพี่หมื่นไปซุ่มซ้อมบรีฟบทในหนังโฆษณาชุดแรกที่ร้าน PAUL เซ็นทรัล เอ็มบาสซี เจ้านายซึ่งเป็นเจ้าของทั้ง ทรู ทั้ง PAUL จะได้ปลื้มมาก
ควักกระเป๋าเซ็นสัญญา พี่หมื่นโป๊ป เป็นพรีเซ็นเตอร์คนล่าสุดเรียบร้อย ปพนธ์ รัตนชัยกานนท์ แห่ง ทรูคอร์ป จัดแจงนัดพี่หมื่นไปซุ่มซ้อมบรีฟบทในหนังโฆษณาชุดแรกที่ร้าน PAUL เซ็นทรัล เอ็มบาสซี
โป๊บ ธนวรรธน์,ICT Movement,พลากร สมสุวรรณ,พีพีทีวี,ทรูคอร์ป